Nova animació lectora a Burjassot amb la col·laboració de la Emtre
2025-07-24

El mes de juny comença amb força a les Biblioteques Municipals de Burjassot i, a les visites dels centres educatius i als dimecres de lectura s’unixen els dies d’animacions lectores que centraran també les activitats del mes.

La primera d’elles tindrà lloc el dijous 6 de juny, a les 18.00 hores, i arriba a la Biblioteca Infantil sota el títol El conte dels residus perduts, per a commemorar el Dia Mundial del Medi Ambient. L’activitat compta amb la col·laboració de l’Entitat Metropolitana per al Tractament de Residus (EMTRE), des del seu projecte EMTREDUCA.

El conte dels residus perduts forma part d’este programa i presenta una història interactiva i participativa amb la qual les xiquetes i els xiquets aprendran sobre la importància de la separació de residus a casa. En el conte coneixeran a “Max, la tassa” que té la missió d’ajudar a uns residus que s’han perdut en el contenidor gris. Per a això, s’utilitzaran pistes manipulatives que fomenten el desenvolupament sensorial.

EMTREDUCA és el programa d’educació ambiental que la EMTRE posa a la disposició de la comunitat educativa, la ciutadania i els municipis de l’àrea metropolitana de València per a fomentar la cultura de sostenibilitat, especialment pel que fa a la problemàtica dels residus.